SL Uradni list Evropske unije L 275/1

IZVEDBENA UREDBA KOMISIJE (EU) št. 978/2014

z dne 16. septembra 2014

o spremembi Uredbe (EU) št. 165/2011 o odbitkih od nekaterih kvot za skušo, dodeljenih Španiji za leto 2011 in naslednja leta, zaradi prelova v letu 2010

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1), in zlasti člena 105(1) in (2) Uredbe,

ob upoštevanju naslednjega:

(1) Uredba Komisije (EU) št. 165/2011 (2) določa, da se ribolovne kvote za skušo (Scomber scombrus) v conah ICES VIIIc, IX in X ter v vodah Unije cone CECAF 34.1.1 (v nadaljnjem besedilu: ribolovna kvota za skušo), dodeljene Španiji za leto 2013, zmanjšajo za 8 126 ton.

(2) Uredba Komisije (EU) št. 165/2011 določa tudi, da se ribolovna kvota za skušo, ki se Španiji lahko dodeli v letu 2015 in po potrebi v naslednjih letih, zmanjša za 9 747 ton.

(3) Španija je 19. februarja 2014 Komisijo obvestila, da njena ribolovna kvota za skušo za leto 2013 ni bila v celoti porabljena, in od Komisije zahtevala, da neuporabljeno količino upošteva pri kompenziranju prelova skuše v letu 2010, kot ga določa Uredba (EU) št. 165/2011. Neuporabljena količina znaša 4 158 ton.

(4) Vendar je Španija v skladu s členom 4(2) Uredbe Sveta (ES) št. 847/96 (3) zahtevala, da se v skladu z omejitvami iz navedene uredbe del njene ribolovne kvote za skušo za leto 2013 zadrži in prenese v naslednje leto.

(5) Z Izvedbeno uredbo Komisije (EU) št. 520/2014 (4) je bilo 2 022 ton neuporabljene španske kvote za skušo za leto 2013 prenesenih na leto 2014. Tako preostala neuporabljena količina za leto 2013 znaša 2 136 ton.

(6) Količino 2 136 ton bi bilo treba uporabiti za reprogramiranje odbitkov, določenih v Uredbi (EU) št. 165/2011, kakor je bila spremenjena z Uredbo (EU) št. 976/2012 (5). Te količine bi bilo treba dodati k znesku odbitka za leto 2013, ki skupaj znaša 10 262 ton, in hkrati odšteti od zneska odbitka v naslednjih letih.

(7) Španija je 8. maja 2014 zahtevala, da se neuporabljena količina odšteje od zneska odbitka za leto 2014. To je v skladu z načelom, izraženim v uvodni izjavi 7 Uredbe (EU) št. 165/2011. Uredbo (EU) št. 165/2011, kakor je bila spremenjena z Uredbo (EU) št. 976/2012, bi bilo zato treba ustrezno spremeniti.

(8) Ker prilagoditve omejitev ulova Španije kot posledice te uredbe vplivajo na gospodarske dejavnosti in načrtovanje ribolovne sezone plovil Španije, bi morala ta uredba začeti veljati takoj po objavi –

SPREJELA NASLEDNJO UREDBO:

Člen 1

Priloga k Uredbi (EU) št. 165/2011 se nadomesti z besedilom iz Priloge k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 16. septembra 2014 Za Komisijo Predsednik José Manuel BARROSO

(1) UL L 343, 22.12.2009, str. 1.

(2) Uredba Komisije (EU) št. 165/2011 z dne 22. februarja 2011 o odbitkih od nekaterih kvot za skušo, dodeljenih Španiji za leto 2011 in naslednja leta, zaradi prelova v letu 2010 (UL L 48, 23.2.2011, str. 11).

(3) Uredba Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (UL L 115, 9.5.1996, str. 3).

(4) Izvedbena uredba Komisije (EU) št. 520/2014 z dne 16. maja 2014 o dodatku določenih količin, ki so bile leta 2013 zadržane v skladu s členom 4(2) Uredbe Sveta (ES) št. 847/96, ribolovnim kvotam za leto 2014 (UL L 147, 17.5.2014, str. 44).

(5) Uredba Komisije (EU) št. 976/2012 z dne 23. oktobra 2012 o spremembi Uredbe (EU) št. 165/2011 o odbitkih od nekaterih kvot za skušo, dodeljenih Španiji za leto 2011 in naslednja leta, zaradi prelova v letu 2010 (UL L 294, 24.10.2012, str. 3).